-------------->   OBS! Gammelt og første indlæg  <--------------

Den korte bedømmelse er..., hvis du har brug for en el-kedel, et strygejern eller en støvsuger og ikke orker eller regner med reklamationer så "by all means" køb dem her. Er det derimod et dyrt produkt som du får bøvl med eller muligvis skal bytte "by all means" LAD VÆRE...!

Jeg læste på forbrug.dk for kun få uger siden, at elgiganten fik prisen som årets krejler i Danmark. Dette pga. det høje antal reklamationer hvor der i ca. 98% af tilfældene blev givet medhold for klageren ift. reklamationen. Dette kan man med lethed forestille sig når man har købt flere produkter i den lidt dyrere ende hos elgiganten. Dette gjaldt både for en Panasonic barbermaskine ligesom en HTC Sensation smartphone. I begge tilfælde har "servicen" ligget på et meget lille, ja endda dårligt eller ligefrem uforskammet sted på tidspunkter.

Når man kommer som kunde i elgiganten så vil man opleve, at man får en god behandling så længe det drejer sig om - salget - men hurtigt finde ud af efter den første reklamation eller yderligere spørgsmål om service fra sælgeren, at det IKKE gælder på samme måde efterfølgende.

Ydermere har den lokale elgiganten nu flyttet "servicecenteret" fra inde i butikken til udenfor på siden! Dette kan nemt forklares med elgigantens bekymringer som åbenbart går ud på, at "brokkende kunder ved en reklamationsskranke i selve butikken" ikke ligefrem hjælper på de hurtige salg og dermed prøver, at forbedre det skrantende image hvor utilfredse kunder bliver "stadset væk" med deres reklamationer.

Den første HTC telefon havde - fra købets tidspunkt - allerede defekte sensorer af diverse typer hvorfor denne skulle bringes tilbage til butikken efter få dage hvor den blev ombyttet til en ny af samme model. Dermed var lykken dog ikke gjort fordi der nu skulle følge yderligere 2 reklamationer. Det første for en defekt antenne og det andet for et defekt opladerkabel. I BEGGE tilfælde (OGSÅ for et simpelt mini-USB kabel!) skulle telefonen registreres (hvilket til tider tager 30-45 minutter i kø plus administrationstiden!) hvorefter det hele - og hold så fast - bliver sendt til SVERIGE for, at blive bedømt/repareret på værkstedet dér...!

Hele seancen tager for hver reklamation næsten 3 UGER hvorefter man kan daffe syv kilometer til udkanten af byen hvor elgiganten ligger og tilbage igen!

Telefonen har nu fået sit tredje problem hvorfor jeg agter, at kræve købet hævet da jeg efterhånden er træt af både reklamationsmetoden, behandlingen af medarbejdere i samme afdeling (sidste gang rev en ansat mig reklamationsnotaen ude af hænderne mens jeg læste i den uden, at sige et ord og for at stemple denne med udleveringsdatoen eftersom jeg bad om en dokumentation herfor!) og sidst men ikke mindst de ligegyldige sælgere i butikken hvis venlighed rækker nøjagtig så langt som til afslutningen af salget!

Ved køb af Panasonic barbermaskinen fik jeg brug for, at få en reservedel efter kort tids brug hvilket blev ødelagt pga. egen fejl. Da jeg bad sælgeren om hjælp til bestilling af samme fik jeg stukket et visitkort i hænderne til et firma der tog en gigantisk overpris for reservedelen hvorfor jeg efter et opkald vendte med det samme tilbage til butikken igen for, at bede sælgeren og hjælpe mig med, at finde reservedelen til en bedre pris.

Det tog nærmest alle overtalelsesevner for, at få en e-mail til butikken og på trods af løfterne om, at kontakte mig hørte jeg aldrig et ord fra sælgeren. Også mine mails forblev ubesvarede som jeg sendte til den samme mailadresse. Endnu engang måtte jeg tage ud til forretningen hvor sælgeren påstod, at han ikke havde modtaget mine mails. På spørgsmålet om han stadigvæk kunne hjælpe mig med reservedelen lød svaret: "Det har jeg ikke tid til"...! Jeg endte med, at måtte købe en ny barbermaskine af samme type som den første for, at få reservedelen!

Igen, hvis du skal købe noget billigt så gør det men skal du købe noget dyrt og regner måske med reklamationssager eller ombytning - LAD VÆRE - er mit allerbedste råd.

Denne forretning er ikke "årets krejler" uden grund!

PS. I øvrigt har elgiganten et "system" hvor - hvis man køber et produkt til over 2500,- kr. (mener jeg det var) - IKKE får udleveret penge kontant i butikken men derimod får dem overført til bankkontoen. Noget der forklares med, at elgiganten "ikke har så mange kontanter" hvilket på anden vis måske også kan forklares med, at der i de 2-3 dage dette tager løber renter ind på elgigantens konto, ikke kundens!



-------------->   update 28.08.2012   <--------------

Efter min opsigelse af købsaftalen er jeg nu blevet ringet personligt op af - åbensynligt - varehuschefen for elgigantens afdeling her i byen som sagde, at telefonen kunne byttes mod pengene uden problemer og at personalet havde fået besked herpå. Pengene er nu tilbagebetalt men "servicedrengen" syntes alligevel ikke, at være blevet informeret da jeg mødte op hos elgigantens kundeservice hvorfor jeg først måtte referere til varehuschefens navn og hans opkald hvorefter denne accepterede udbetalingen.

Selv om pengene nu er tilbagebetalt og jeg ret så tilfreds med, at være sluppet fra elgigantens greb i denne omgang så halter det stadigvæk gevaldigt med venligheden og god kundebehandling - også ved tilbageleveringen - hos elgiganten.

Jeg giver en stjerne mere for den - trods alt - mere eller mindre smertefri afvikling af problemet.



-------------->   update 05.07.2013   <--------------

Det går vist langsom men stille og roligt opad for elgigantens kundeservice hvilket jo bare er glædeligt og hvorfor der hermed følger endnu en stjerne.

Efter at have taget en chance og købt en Samsung Galaxy Ace som gave til kæresten sidste jul fik vi bøvl med den interne hukommelse på telefonen. Ved købet vidste jeg godt, at 158 MB ikke gav ret megen plads til apps og opdatering af styresystemet men efter, at have spurgt sælgeren - en ung gut - specifikt om dette problem fik jeg at vide, at der medfulgte et SD-kort på 2 GB som netop var med for at afhjælpe problemet. Forklaringen var, at "der ikke var nok plads i den interne hukommelse så derfor var noget af styresystemet på den interne hukommelse og resten på SD-kortet og der derfor også masser af plads tilovers".

Dette er selvfølgelig noget sludder og jeg undrede mig også dengang ret meget over informationen, at Android styresystemet skulle ligge på både den interne og den eksterne hukommelse. Men efter flere spørgsmål forsikrede mig sælgeren om, at det var rigtig nok hvorfor jeg tog en chance.

Efter 5-6 måneder var den interne hukommelse sluppet op grundet styresystemets opdateringer og andre apps som ikke kunne flyttes til SD-kortet og balladen startede. Foruden en del problemer med telefonens funktioner så var den største gene, at det til sidst blev umuligt for kæresten, at modtage sms'er som også brugte den interne hukommelse.

Jeg tænkte, at nu måtte det så efterprøves om der var kommet forbedringer på kundeservicen og det kan man faktisk godt påstå der er. Efter en kort forklaring og info om den falske oplysning fra den oprindelige sælgers side måtte kæresten godt købe en anden og lidt bedre telefon mod en merepris på ca. 220,- kroner som hun dog betalte med glæde for, at slippe for problemerne.

Så selv om elgiganten stadigvæk tjente på det så vil jeg sige, at dette var en meget bedre og meget mere fair behandling end det jeg hidtil har været udsat for. Derfor vil jeg som nævnt gerne give en stjerne mere.

Hvis dette fortsætter i fremtiden og servicen (og især venligheden og smil) forbedres endnu mere, så vil jeg gerne blive ved med og tilføje flere stjerner. Indtil da siger jeg tak for en god løsning fra sælgerens og elgigantens side.